Rikunarita-ORG/Wikinium huggingface dataset:
# কোরিয়া জুংআং ডেইলি

কোরিয়া জুংআং ডেইলি|  |
| ধরন | দৈনিক সংবাদপত্র |
| ফরম্যাট | প্রিন্ট, অনলাইন |
| মালিক | *জুংআং ইলবো* |
| প্রতিষ্ঠাকাল | ২০০০ (2000) |
| ভাষা | ইংরেজি |
| ওয়েবসাইট | koreajoongangdaily.joins.com |

কোরিয়া জংআং ডেইলি হ'ল দক্ষিণ কোরিয়ার জাতীয় দৈনিক পত্রিকা *জংআং ইলবোর* ইংরেজি ভাষার সংস্করণ। সংস্করণটিতে মূলত স্টাফ রিপোর্টারদের সংবাদ এবং বৈশিষ্ট্যযুক্ত গল্পগুলি এবং কোরিয়ান ভাষার সংবাদপত্র থেকে অনুবাদ করা কিছু সংবাদ থাকে। এটি *কোরিয়া টাইমস* এবং *কোরিয়া হেরাল্ড* সহ দক্ষিণ কোরিয়ার তিনটি ইংরেজি ভাষার দৈনিক পত্রিকার মধ্যে একটি।

সংবাদপত্রটি *নিউ ইয়র্ক টাইমসের* দৈনিক সংস্করণের সাথে প্রকাশিত হয়, এর অফিস *জংআন ইলবোর* প্রধান অফিস সিওসোমুন-রো, সিওলের মধ্যে অবস্থিত।

## আরো দেখুন

* দক্ষিণ কোরিয়ার সংবাদপত্রের তালিকা

## তথ্যসূত্র

## বহিঃসংযোগ

* সরকারী ওয়েবসাইট
# দ্য কোরিয়া টাইমস

দ্য কোরিয়া টাইমস|  |
| ধরন | দৈনিক সংবাদপত্র |
| ফরম্যাট | মুদ্রিত, অনলাইন |
| মালিক | হানকুক ইলবো, ডংহোয়া এন্টারপ্রাইজ এর অধীনে |
| প্রতিষ্ঠাতা | হেলেন কিম |
| প্রকাশক | ও ইয়ং-জিন |
| সম্পাদক | কিম রাহন |
| প্রতিষ্ঠাকাল | ১ নভেম্বর ১৯৫০ (1950-11-01) |
| রাজনৈতিক মতাদর্শ | মধ্যপন্থী |
| ভাষা | ইংরেজি |
| সদর দপ্তর | ১৪তম তলা, সেজং-দায়রো ১৭, জুং-গু, সিউল |
| দেশ | দক্ষিণ কোরিয়া |
| ওয়েবসাইট | koreatimes.co.kr |

**দ্য কোরিয়া টাইমস** (কোরিয়ান: 코리아타임스; ইংরেজি: The Korea Times) দক্ষিণ কোরিয়ার একটি দৈনিক ইংরেজি ভাষার সংবাদপত্র। এটি হানকুক ইলবো (한국일보) নামক একটি প্রধান কোরিয়ান ভাষার দৈনিক পত্রিকার সহোদর প্রকাশনা। দ্য কোরিয়া টাইমস ১৯৫০ সালে প্রতিষ্ঠিত হয় এবং এটি ডংহোয়া মিডিয়া গ্রুপের অংশ। পত্রিকাটি দেশীয় ও আন্তর্জাতিক খবর, ব্যবসা, সংস্কৃতি এবং মতামতভিত্তিক নিবন্ধসহ বিভিন্ন বিষয় কভার করে। এটি প্রবাসী এবং ইংরেজি ভাষাভাষী কোরিয়ানদের জন্য একটি গুরুত্বপূর্ণ সংবাদমাধ্যম।

## ইতিহাস

দ্য কোরিয়া টাইমস প্রতিষ্ঠা করেন হেলেন কিম ১৯৫০-৫৩ সালের কোরিয়ান যুদ্ধ শুরু হওয়ার পাঁচ মাস পর। প্রথম সংস্করণটি প্রকাশিত হয় ১ নভেম্বর, একটি দুই-পৃষ্ঠার ট্যাবলয়েড আকারে। এটি সপ্তাহে ছয় দিন প্রকাশিত হতো—সোমবার বাদে—এবং দাম ছিল ১০০ ওন। কিম ১৯৪৯ সালে ইওহা উইমেন্স ইউনিভার্সিটি-র প্রেসিডেন্ট হওয়ার পর পত্রিকাটি প্রকাশের পরিকল্পনা করেন। শুরুর সম্পাদনা দলটি গঠিত হয়েছিল ইওহার ইংরেজি সাহিত্যের অধ্যাপকদের দ্বারা।

## তথ্যসূত্র
# কোরিয়ান মুভি ডেটাবেজ

দ্য কোরিয়ান মুভি ডেটাবেজ (কেএমডিবি)|   |
| ওয়েবসাইট | www.kmdb.or.kr |
| বর্তমান অবস্থা | সক্রিয় |

|  |
| --- |
| কোরিয়ান মুভি ডেটাবেজ |
| হাঙ্গুল | 한국영화 데이터베이스  |
| হাঞ্জা | 韓國映畵 -  |
| সংশোধিত রোমানীকরণ | Han'guk yeonghwa deiteo baiseu |
| ম্যাক্কিউন-রাইশাওয়া | Hankuk yŏnghwa teitŏ paisǔ |

 **কোরিয়ান মুভি ডেটাবেজ** (**কেএমডিবি**) একটি দক্ষিণ কোরিয়ার অনলাইন ডেটাবেজ যা কোরীয় চলচ্চিত্র, অ্যানিমেশন, অভিনেতা, টেলিভিশন শো, প্রযোজনা দলের কর্মী এবং অন্যান্য চলচ্চিত্র সম্পর্কিত তথ্য রয়েছে। কেএমডিবি ফেব্রুয়ারি ২০০৬ এ কোরিয়ান ফিল্ম আর্কাইভ দ্বারা চালু করা হয়েছিল। আমেরিকান অনলাইন বাণিজ্যিক চলচ্চিত্র সংরক্ষণাগার, ইন্টারনেট মুভি ডেটাবেজকে মডেল করে এটি তৈরি হয়েছিল, সাইটটি একটি পাবলিক সাইট।

## আরো দেখুন

* কোরিয়ার সিনেমা
* অলমুভি
* ফিল্মওয়েব
* রটেন টম্যাটোস

## তথ্যসূত্র

## বহিঃসংযোগ

* কোরিয়ান মুভি ডেটাবেজ - অফিশিয়াল ওয়েবসাইট
# হানসিনেমা
সংক্ষিপ্ত ইউআরএল

হানসিনেমা|  |
| সাইটের প্রকার | সিনেমা এবং নাটকের জন্য অনলাইন ডেটাবেস |
| উপলব্ধ | ইংরেজি |
| মালিক | সিড্রিক কোলেমিন |
| ওয়েবসাইট | hancinema.net |
| অ্যালেক্সা অবস্থান | ২১,৯১০ (এপ্রিল ২০১৪-এর হিসাব অনুযায়ী) |
| বাণিজ্যিক | হ্যাঁ |
| নিবন্ধন | ঐচ্ছিক |
| চালুর তারিখ | আগস্ট ২০০৩ (2003-08) |
| বর্তমান অবস্থা | সক্রিয় |

**হানসিনেমা** ২০০৩ সালে সিড্রিক কোলেমিন দ্বারা নির্মিত একটি স্বাধীন দক্ষিণ কোরীয় চলচ্চিত্র এবং নাটকের ডেটাবেস। এটি কোরিয়ান চলচ্চিত্র, টেলিভিশন নাটক, অভিনেতা এবং অন্যান্য সম্পর্কিত তথ্য সরবরাহ করে। এটি দক্ষিণ-কোরীয় নয় এমন শ্রোতাদের লক্ষ্য করে তৈরি।

## আরো দেখুন

* ইন্টারনেট মুভি ডেটাবেজ
* কোরিয়ান মুভি ডেটাবেজ

## তথ্যসূত্র

## বহিঃসংযোগ

* দাপ্তরিক ওয়েবসাইট
# সাইকিক

গ্যান্জফিল্ড পরীক্ষা
**সাইকিক** হ'ল এমন ব্যক্তি যিনি সাধারণ জ্ঞান থেকে গোপন তথ্যাদি সনাক্ত করার জন্য অতিরিক্ত সংবেদনশীল উপলব্ধি (ইএসপি) ব্যবহার করতে পারার দাবি করেন, বিশেষত টেলিপ্যাথি বা আলোকদর্শনও এর সাথে জড়িত, বা যারা এমন কাজ করার দাবি করেন যা প্রাকৃতিক নিয়ম অনুসারে স্পষ্টত অভাবনীয় ও অসম্ভবও বটে। যদিও অনেক লোক মানসিক শক্তি বা ক্ষমতায় বিশ্বাসী, কিন্তু বৈজ্ঞানিক মত হলো এজাতীয় শক্তির অস্তিত্বের কোনও প্রমাণ নেই এবং বিজ্ঞানীগণ এধরনের কাজকে ছদ্মবিজ্ঞান হিসাবে বর্ণনা করে থাকেন। "সাইকিক" শব্দটি এই জাতীয় ক্ষমতাগুলোকে বর্ণনা করার জন্য একটি বিশেষণ হিসাবেও ব্যবহৃত হয়।

সাইকিকরা বিভিন্নভাবে মানুষকে মানসিকভাবে আবিষ্ট করে। এর মধ্যে কিছু নাট্য অভিনয়শিল্পী, যেমন মঞ্চযাদুকররা বিনোদনের উদ্দেশ্যে এমন দক্ষতার উপস্থিতি তৈরি করতে বিভিন্ন কৌশল ব্যবহার করেন, যেমন- ভোজবাজি, কোল্ড রিডিং, হট রিডিং ইত্যাদি।
এর একটি বৃহত বাণিজ্যশিল্প এবং নেটওয়ার্কও বিদ্যমান যার দ্বারা গ্রাহকদের উপদেশ ও পরামর্শ দেওয়ার নিমিত্তে লোকেরা সাইকিক হিসাবে বিজ্ঞাপন দেয়। কয়েকজন বিখ্যাত সাইকিকের মধ্যে রয়েছেন এডগার কেইস, ইনগো সোয়ান, পিটার হুরকোস, জ্যানেট লি, জোসে অর্টিজ এল সামারিটানো, মিস ক্লিও, জন এডওয়ার্ড, সিলভিয়া ব্রাউন এবং টেলার হেনরি। সাইকিক শক্তিগুলো সাইকিক গুপ্তচরদের দ্বারা এবং সাইকিক প্রত্নতত্ত্ব ও এমনকি সাইকিক সার্জারির মতো অনুশীলনের মাধ্যমে দৃঢ় হয়।

সমালোচকগণ সাইকিক শক্তিকে ইচ্ছাকৃত চাতুরী বা আত্ম-বিভ্রান্তি বলে মনে করে। ১৯৮৮ সালে মার্কিন জাতীয় বিজ্ঞান একাডেমি এই বিষয়ে একটি প্রতিবেদন দিয়েছে এবং এই সিদ্ধান্তে পৌঁছেছে যে "প্যারাসাইকোলজিকাল ঘটনার অস্তিত্বের জন্য ১৩০ বছর ধরে করা গবেষণায় কোনও বৈজ্ঞানিক যৌক্তিকতা নেই"। একটি গবেষণায় সাম্প্রতিক প্রতিবেদন করা প্যারাসাইকোলজিকাল পরীক্ষাগুলির পুনরাবৃত্তি করার চেষ্টা করা হয়েছিল যা মানসিকভাবে অনুধাবনের অস্তিত্বকে কিছুটা সমর্থন করে বলে মনে হয়েছিল। ফলাফলগুলি পুনরাবৃত্তি করার চেষ্টা, যা পরীক্ষার পরে তথ্যগুলিতে প্রভাব ফেলবে কিনা তা পরীক্ষা করে দেখার জন্য করা হয়েছিল কিন্তু তা "উল্লেখযোগ্য প্রভাব ফেলতে ব্যর্থ হয়েছে" ও এইগুলো "মানসিক যোগ্যতার অস্তিত্বকে সমর্থন করে না" বলেই প্রতীয়মান হয়, এবং এটিকে ছদ্মবিজ্ঞান বলে অভিহিত করা হয়।

কখনও কখনও বিজ্ঞান-কথাসাহিত্য এবং সুকল্পিত কল্পকাহিনীর মধ্যে সাইকিকদের থাকতে দেখা যায়। সাইকিক শক্তিবিশিষ্ট চরিত্রের বৈশিষ্ট্যযুক্ত কথাসাহিত্যের উদাহরণগুলির মধ্যে রয়েছে স্টার ওয়ার্স ফ্র্যাঞ্চাইজি, যাতে থাকা "বল-সংবেদনশীল" প্রাণীটি ভবিষ্যত দেখতে পারে এবং অবজেক্টগুলিকে টেলিকিনেটিকভাবে স্থানান্তর করতে পারে, পাশাপাশি ডানজিওনস ও ড্রাগনস এবং স্টিফেন কিং-এর কাজগুলো সহ আরও অনেকের মধ্যে সাইকিক শক্তি থাকতে দেখা যায় কিন্তু এগুলো নিছকই কল্পকাহিনির চরিত্র যার বাস্তব ভিত্তি নেই।

## সমালোচনা ও পরীক্ষণ

## তথ্যসূত্র
# বছর

একবছর দিনের নির্দিষ্ট সময়ে সূর্যের অবস্থান বদল ইলাস্ট্রেশন
এক **বছর** বলতে সূর্যকে ঘিরে কক্ষপথে পৃথিবী ঘোরার সময় একই ঘটনা দুইবার ঘটার মধ্যে সময়ের ব্যবধানকে বোঝায়। যেকোন গ্রহের ক্ষেত্রেই এই সংজ্ঞা প্রযোজ্য। যেমন - মঙ্গল গ্রহের বছর বলতে মঙ্গল গ্রহের জন্য এক বছরকে বোঝায়।

## প্রতীক

### প্রতীক a

### এসআই উপসর্গ গুণক

**Ka** বা **কিলোবর্ষ** (kiloannus জন্য), এক হাজার (১০৩) বছর সমান সময়ের একটি একক।

**Ma** বা **মেগাবর্ষ** (megaannus-এর জন্য), দশ লক্ষ (১০৬) বছর সমান সময়ের একটি একক।

**Ga** বা **গিগাবর্ষ** (gigaannus-এর জন্য), একশো কোটি (১০৯) বছর সমান সময়ের একটি একক।

**Ta** বা **টেরাবর্ষ** (teraannus-এর জন্য), এক লক্ষ কোটি (১০১২) বছর সমান সময়ের একটি একক।

**Pa** বা **পিটাবর্ষ** (petaannus-এর জন্য), দশ কোটি কোটি (১০১৫) বছর সমান সময়ের একটি একক।

**Ea** বা **এক্সাবর্ষ** (exaannus-এর জন্য), দশ হাজার কোটি কোটি (১০১৮) বছর সমান সময়ের একটি একক।

### প্রতীকসমূহ y এবং yr

|  |  |  |
| --- | --- | --- |
| এসআই সংক্ষেপ নয় | এসআই-পূর্বনির্ধারিত সমতুল্য | মাত্রার ক্রম |
| **kyr** | ka | * হাজার বছর
 |
| **myr** | Ma | * দশ লাখ বছর
 |
| **byr** | Ga | * শত কোটি বছর
 |
| **kya** বা **tya** | "ka ago" | মূল নিবন্ধসমূহ: 1 E10 s, 1 E11 s ও 1 E12 s
* *হোমো স্যাপিয়েন্সের* আবির্ভাব, আনু. ২০০ kya
* Out-of-Africa migration, আনু. ৬০ kya
* সর্বশেষ বরফতুল্য সর্বোচ্চ, আনু. ২০ kya
* নিওলিথিক বিপ্লব, আনু. ১০ kya
 |
| **mya** | "Ma ago" | মূল নিবন্ধসমূহ: 1 E13 s, 1 E14 s ও 1 E15 s
* প্যালিওলিথিক, ৫.৩ থেকে ২.৬ mya
	+ সর্বশেষ ভূচৌম্বকীয় বিপরীতমুখী ছিল ০.৭৮ mya
	+ (Eemian Stage) তুষার যুগ শুরু হয়েছে ০.১৩ mya
* হলোসিন শুরু হয়েছে ০.০১ mya
 |
| **bya** বা **gya** | "Ga ago" | মূল নিবন্ধসমূহ: 1 E16 s, 1 E17 s ও 1 E18 s
* প্রাচীনতম সুকেন্দ্রিক, ২ bya
* পৃথিবীর বয়স, ৪.৫ bya
* মহাবিস্ফোরণ, ১৩.৮ bya
 |

## তথ্যসূত্র
# আইমারা ভাষা
সংক্ষিপ্ত ইউআরএল

| আইমারা |
| --- |
| Aymar aru |
| দেশোদ্ভব | বলিভিয়া, পেরু এবং চিলি |
| জাতি | আইমারা সম্প্রদায় |
|  মাতৃভাষী | বলিভিয়াতে ১৮ লক্ষ (১৯৮৭) পেরুতে ৬,৬০,০০০ (২০০০–২০০৬)
  |
| ভাষা পরিবার | আইমারান
* **আইমারা**
 |
| সরকারি অবস্থা |
| সরকারি ভাষা |  বলিভিয়া  পেরু |
| ভাষা কোডসমূহ |
| আইএসও ৬৩৯-১ | `ay` |
| আইএসও ৬৩৯-২ | `aym` |
| আইএসও ৬৩৯-৩ | `aym` – সমেত কোড পৃথক কোডসমূহ: `ayr` – কেন্দ্রীয় আইমারা `ayc` – দক্ষিণ আইমারা |
| আইমারা ভাষার ভৌগোলিক বিস্তার |

**আইমারা ভাষা** আন্দেস পর্বতমালার আইমার জাতির মাতৃভাষা। এটি আইমারীয় ভাষাপরিবারের অন্তর্গত একটি ভাষা। আদিবাসী আমেরিকান ভাষাগুলির মধ্যে যে অল্প কয়েকটিতে দশ লক্ষের বেশি বক্তা কথা বলেন, তাদের মধ্যে আইমার ভাষা একটি। স্পেনীয় ও কেচুয়া ভাষার সাথে আইমারা ভাষাও পেরু ও বলিভিয়ার একটি সরকারি ভাষা। এছাড়া চিলিতেও এর স্বল্প প্রচলন আছে।

আইমারা একটি সংশ্লেষণাত্মক ভাষা (agglutinating language)। এর বাক্যের পদক্রম কর্তা কর্ম ক্রিয়া।

## তথ্যসূত্র
# সোমবার

**সোমবার** (আধ্বব: /sōmabāra/) সপ্তাহের একটি দিন। এটি রবিবার ও মঙ্গলবারের মধ্যবর্তী দিন। খ্রিস্টীয় বর্ষপঞ্জী অনুযায়ী সোমবার সপ্তাহের প্রথম দিন। ইউরোপ আমেরিকার বিভিন্ন রাষ্ট্রে এই দিনটি সপ্তাহের প্রথম দিন হিসেবে গণ্য হয়। তবে ভারত ও বাংলাদেশে সোমবার যথাক্রমে সপ্তাহের দ্বিতীয় ও তৃতীয় দিন হিসেবে পরিগণিত হয়।
হিন্দুধর্ম অনুসারে সোমবার হলো পরমেশ্বর ভগবান শিবের প্রিয় বার। অধিকাংশ শৈব হিন্দুরা সোমবারে হর ( অর্থাৎ শিব) প্রিয় ব্রত পালন করেন। শ্রাবণ মাসের প্রতি সোমবার শৈবদের কাছে অতন্ত গুরুত্বপূর্ণ। শৈব হিন্দুরা শ্রাবণ মাসের প্রতি সোমবার কে **মহা শ্রাবণ সোমবার** বলে অভিহিত করেন।

## উৎপত্তি ও নামকরণ

বাংলাসহ বেশিরভাগ দক্ষিণ এশীয় ভাষায় সোমবার বা চন্দ্রবার শব্দটি বারের নাম হিসেবে ব্যবহৃত হয়। কোনো কোনো অঞ্চলে এটি চান্দেরবার (কাশ্মীর), কোথাও ইন্দুবার নামেও পরিচিত। মূলত শব্দগুলোর উৎপত্তি ও অর্থ একই যেখানে বার অর্থ দিবস এবং সোম, চন্দ্র, ইন্দু, ও চান্দ হলো চাঁদের বিভিন্ন প্রতিশব্দ। থাইল্যান্ডের থাই সৌর ক্যালেন্ডারে একে বলা হয় ওয়ান আর্থিত যা কি-না আদিত্য থেকে উদ্ভূত। বাংলা বর্ষপঞ্জিতে সোমবারের প্রতীকী রং হলো হলুদ ও ধূসর কিন্তু থাই বর্ষপঞ্জিতে সোমবারের প্রতীকী রং হলো শুধু হলুদ।

## জ্যোতির্বিদ্যায়

জ্যোতির্বিদ্যা চর্চায় সোমাবার *চন্দ্র* (চাঁদ)-এর সাথে সংযুক্ত হিসাবে বিবেচনা করা হয় এবং এর জ্যোতিষশাস্ত্রীয় চিহ্ন হচ্ছে 'কর্কট'; আর এটি প্রদর্শণ করা হয় ☾ প্রতীক দ্বারা। সোম শব্দের শাব্দিক অর্থ হল চাঁদ।

## তথ্যসূত্র
# মঙ্গলবার
সংক্ষিপ্ত ইউআরএল

হিন্দু নবগ্রহ দেবতা মঙ্গল। মঙ্গলবার নামটি এঁরই নামাঙ্কিত।
**মঙ্গলবার** (আধ্বব: /maṅgalabāra/) হল সপ্তাহের একটি বার। এটি সোমবারের পরে ও বুধবারের আগে অবস্থান করে। আন্তর্জাতিক মান অনুসারে একটি সপ্তাহের তৃতীয় দিন। ভারতেও ও বাংলাদেশে একটি সপ্তাহের তৃতীয় দিন হিসেবে গণ্য হয়। বাংলা 'মঙ্গলবার' নামটি হিন্দু নবগ্রহ দেবতা মঙ্গলের নামাঙ্কিত।

হিন্দুধর্মের শাক্ত সম্প্রদায়ের কাছে মঙ্গলবার দিনটি বিশেষ পবিত্র। এই দিনটি কালী ও দুর্গার বিশেষ পূজা হয়। খ্রিস্টধর্মের ইস্টার্ন অর্থোডক্স চার্চ এই দিনটিকে সেন্ট জন দ্য ব্যাপ্টিস্টের দিন হিসেবে পালন করে।

## জ্যোতির্বিদ্যায়

জ্যোতির্বিদ্যা চর্চায় মঙ্গলবার *মঙ্গল* গ্রহের সাথে সংযুক্ত এবং এটি প্রকাশ করা হয় **♂** প্রতীক দ্বারা।

## তথ্যসূত্র

টীকা
উৎস
* Grimm, Jacob. 1875–78. *Deutsche Mythologie*. Fourth ed., curated by Elard Hugo Meyer, 3 vols. Berlin: F. Dümmler. Reprinted Darmstadt: Wissenschaftliche Buchgesellschaft, 1965.

## বহিঃসংযোগ

* উইকিমিডিয়া কমন্সে মঙ্গলবার সম্পর্কিত মিডিয়া দেখুন।
* উইকিঅভিধানে মঙ্গলবার-এর আভিধানিক সংজ্ঞা পড়ুন।
# বুধবার
সংক্ষিপ্ত ইউআরএল

**বুধবার** (আধ্বব: /budhabāra/) সপ্তাহের একটি দিন যেটির অবস্থান মঙ্গলবারের পর এবং বৃহস্পতিবারের পূর্বে। বাংলাদেশে প্রচলিত পদ্ধতি অনুসারে এটি সপ্তাহের পঞ্চম দিবস।

## ভারতীয় ভাষা-রীতিতে

ভারতীয় জ্যোতির্বিদ্যায় *বুধ* নামে অভিহিত করা হয়েছে; *বুধ* বলতে বুধ গ্রহকে বুঝানো হয় যে দেবী *সোমা* ('চন্দ্র'-এর অন্য নাম)-এর পুত্র

| ভাষা |  |
| --- | --- |
| হিন্দি ভাষা | बुधवार |
| নেপালী ভাষা | बुधवार |
| মারাঠী ভাষা | बुधवार |
| সাঁওতালি | ᱥᱟᱹᱜᱩᱱ ᱢᱟᱦᱟᱸ |
| উর্দু | بدھ |
| কাশ্মীরি ভাষা | برھ وار |
| গুজরাটী ভাষা | બુધવાર |
| পাঞ্জাবী ভাষা | ਬੁੱਧਵਾਰ |
| দিভেহী ভাষা | ބުދަ |
| কান্নাড়া ভাষা | ಬುಧವಾರ |
| ওড়িয়া ভাষা | ବୁଧବାର |
| তেলুগু ভাষা | బుధవారం |
| তামিল ভাষা | புதன் கிழமை |
| মালায়ালাম ভাষা | ബുധന്‍ |
| বার্মীজ ভাষা | ဗုဒ္ဓဟူး |
| মন ভাষা | တ္ၚဲ ဗုဒ္ဓဝါ |
| খেমার ভাষা | ថ្ងៃពុធ |
| লাও ভাষা | ວັນພຸດ |
| শান ভাষা | ဝၼ်းၽုတ်ႉ |
| থাই ভাষা | วันพุธ |
| মোঙ্গলীয়ান ভাষা | буд |
| সিংহলী ভাষা | බදාදා |

## তথ্যসূত্র
# বৃহস্পতিবার
সংক্ষিপ্ত ইউআরএল

হিন্দু গ্রহদেবতা বৃহস্পতি
নর্স দেবতা থুনোর (নর্স থর) চিত্রিত করে চিত্রকর্ম, যার নামানুসারে বৃহস্পতিবার নামকরণ করা হয়েছে, মার্টেন এস্কিল উইঙ্গ, ১৮৭২
**বৃহস্পতিবার** (আধ্বব: /bɾiɦospot̪ibɐɾ/) হচ্ছে সপ্তাহের একটি দিন, যেটির অবস্থান বুধবারের পরে এবং শুক্রবারের পূর্বে। বাংলাদেশে প্রচলিত পদ্ধতি অনুসারে এটি সপ্তাহের ষষ্ঠ দিন। ভারতে প্রচলিত পদ্ধতি অনুসারে এটি সপ্তাহের পঞ্চম দিন। বৃহস্পতি গ্রহের নামানুসারে এই বারটির নামকরণ করা হয়েছে।

## তথ্যসূত্র
# শুক্রবার
সংক্ষিপ্ত ইউআরএল

**শুক্রবার** (আধ্বব: /śukrabāra/; উচ্চারিত হয় "শুক্ক্রো‌বার্‌") হলো সপ্তাহের সাত দিনের একটি দিন, অনেক দেশে যা, স্কুল বা কর্মক্ষেত্রে, সপ্তাহের শেষ দিন হিসেবে পরিগণিত। যেসকল দেশে, আন্তর্জাতিক মাননিয়ন্ত্রক আইএসও ৮৬০১ প্রস্তাবিত "প্রথমে-সোমবার" রীতি গৃহীত হয়েছে (অর্থাৎ সপ্তাহের সূচনা সোমবার থেকে ধরা হয়), সেসব দেশে দিনটি সপ্তাহের পঞ্চম দিন। ইব্রাহীমিয় ঐতিহ্যানুসারে যেসব দেশে "প্রথমে-রোববার" রীতি গৃহীত হয়েছে, সেসব দেশে দিনটি সপ্তাহের ষষ্ঠ দিন।

অনেক দেশে, যেখানে পাঁচ দিন কর্মদিবস থাকে, শুক্রবার দিন হয় সেখানকার, সাপ্তাহিক ছুটির আগের সর্বশেষ কর্মদিবস। আর তাই এই দিনটিকে দেখা হয় উদ্‌যাপনের কারণ বা প্রশান্তির কারণ হিসেবে (যা "TGIF"-এর মতো প্রবচনের তৈরি করেছে, যদ্বারা বোঝায় "Thank God It's Friday" বা "আজ শুক্রবার, ধন্যবাদ ঈশ্বর")। সাম্প্রতিক বছরগুলোতে কিছু কিছু অফিসে শুক্রবার দিনে, কর্মীদেরকে খানিকটা অনানুষ্ঠানিক পোশাক পরার সুযোগ দেয়া হয়, যে দিনটিকে "ক্যাযুয়্যাল ফ্রাইডে" (স্বাভাবিক শুক্রবার) বা "ড্রেস-ডাউন ফ্রাইডে" ([আনুষ্ঠানিক]পোশাক উত্তরক শুক্রবার) হিসেবে অনেকে চেনেন।

সৌদি আরব এবং ইরানে, শুক্রবার দিন হলো সপ্তাহের শেষ দিন, এবং শনিবার হলো নতুন কর্মদিবস। ইরানে, এটাই একমাত্র সাপ্তাহিক ছুটির দিন। যদিও অনেক দেশে, শুক্রবারকে সপ্তাহের প্রথম ছুটির দিন ধরা হয় এবং রবিবারকে প্রথম কর্মদিবস ধরা হয়। বাহরাইন, সংযুক্ত আরব আমিরাত (UAE) এবং কুয়েতে শুক্রবার দিনটি ছিলো সাপ্তাহিক ছুটির দিন এবং শনিবার ছিলো প্রথম কর্মদিবস। যদিও বাহরাইন এবং আরব আমিরাতে ২০০৬ খ্রিষ্টাব্দের ১ সেপ্টেম্বর তা পরিবর্তন করা হয়, এবং পরিবর্তিত সময় হিসাবে শুক্রবারকে সপ্তাহিক ছুটির প্রথম দিন আর রবিবারকে সপ্তাহের প্রথম কর্মদিবস ধরা হয়; ২০০৭ খ্রিষ্টাব্দের ১ সেপ্টেম্বর থেকে কুয়েতও তা অনুসরণ করে। বাংলাদেশেও একইভাবে শুক্রবারকে সাপ্তাহিক ছুটির প্রথম দিন এবং রবিবারকে প্রথম কর্মদিবস হিসেবে ধরা হয়।

## শব্দগত উৎপত্তি

জন চার্লস ডলম্যানের আঁকা, মেঘ বুনছেন ফ্রিগ (Frigg)
ইংরেজি "ফ্রাইডে" (Friday) শব্দটি এসেছে পুরোন ইংরেজির "ফ্রিগেদেগ" (frīgedæg) থেকে, যার মানে হলো "ফ্রিগের (Frige) দিন", যার ল্যাটিন অনুবাদ হলো "দিয়েয ভেনেরিস (Veneris)" বা ভেনেরিসের দিন। একই রূপ রয়েছে পুরোন উচ্চ জার্মান ভাষায় "ফ্রিয়াতাগ" (Frīatag) হিসেবে, আধুনিক জার্মান ভাষায় "ফ্রেইতাগ" (Freitag) হিসেবে এবং ডাচ ভাষায় "ভ্রিজদাগ" (Vrijdag) হিসেবে।

## ধর্মীয় প্রেক্ষাপট

### হিন্দুধর্ম

ভৃগু এবং কাব্যমাতার (উসনা) পুত্র শুক্রের নামে দিনটির নামকরণ করা হয়েছে । হিন্দুধর্মে, শুক্রবার দেবীর রূপ, যেমন দুর্গা, লক্ষ্মী, সরস্বতী, কালী বা পার্বতীর জন্য বিশেষ পালন করা হয় । শুক্রবার বিবাহিত মহিলাদের জন্য গুরুত্বপূর্ণ এবং তারা সেই দিন দেবীর পূজা করে।

### ইসলাম

মালয়েশিয়ার মসজিদে মুসলমানদের শুক্রবার দিনের জুমআ'র নামায।
ইসলাম ধর্মমতানুযায়ী শুক্রবার দিনে সকল মুসলমান মসজিদে একত্রিত হয়ে ইমামের পিছনে দলবদ্ধভাবে জুম'আর নামায আদায় করেন। এই নামাযে সমসাময়িক বিষয়াদি সম্পর্কে খুৎবায় মুসলমানদেরকে অবহিত করা হয়। মুসলমান সংখ্যাগরিষ্ট দেশসমূহে তাই সাধারণত এই দিন সাপ্তাহিক ছুটি থাকে। যদিও খ্রিষ্টপ্রধান দেশসমূহে সাধারণত রবিবার সাপ্তাহিক ছুটি থাকে।

### খ্রিষ্টধর্ম

খ্রিষ্টধর্মের মতানুসারে ঈস্টারের আগের শুক্রবার দিনটিকে গুড ফ্রাইডে হিসেবে উদ্‌যাপন করা হয়। এই দিনে যিশুর ক্রুশবিদ্ধ হওয়াকে স্মরণ করা হয়।

### ইহুদি

ইহুদি মতানুসারে সাবাত উদাযাপন শুরু হয় শুক্রবার দিনের সূর্যাস্তের মাধ্যমে, আর চলতে থাকে শনিবার দিনের রাত নামার আগ পর্যন্ত।

## তথ্যসূত্র
# রবিবার

সল ইউস্টিটিয়া (ধার্মিকতার সান বা ধার্মিকতার রবিবার), জুডো-খ্রিস্টান বাইবেল থেকে প্রাপ্ত, মালাচি ৪: ২।
**রবিবার** (আধ্বব: /rabibāra/) সপ্তাহের একটি দিন, শনিবারকে প্রথম দিন ধরে হিসাব করলে এটি দ্বিতীয় দিন হিসেবে গণ্য হয়। এটি শনিবার ও সোমবারের মধ্যবর্তী দিবস। ইহুদিদের ধর্মীয় বর্ষপঞ্জিকা অনুসারে এবং কিছু খ্রিস্টান সম্প্রদায়ের কাছে এটা সপ্তাহের প্রথম দিন। কারণ তাঁদের কাছে শনিবার হলো সপ্তাহের শেষ দিন এবং প্রার্থনা দিবস। পাশ্চাত্যের বিভিন্ন দেশে রবিবারকে সপ্তাহের শেষ দিন গণ্য করা হয়। এদিন খ্রিস্টানদের ক্যাথলিক গির্জায় সাপ্তাহিক ধর্মীয় উপাসনা অনুষ্ঠান হয়। কারণ বাইবেলের বর্ণনানুযায়ী রবিবার হলো মৃত্যুর পর যিশুর প্রত্যাবর্তনের দিবস।

বিশ্বের বেশিরভাগ দেশেই রবিবার হলো ছুটির দিন। তবে বেশিরভাগ মুসলিম রাষ্ট্রসমূহে রবিবার কর্মদিবসের অন্তর্ভুক্ত।

## উৎপত্তি ও নামকরণ

বাংলাসহ বেশিরভাগ দক্ষিণ এশীয় ভাষায়, রবিবার, ভানুবার বা আদিত্যবার শব্দটি বারের নাম হিসেবে ব্যবহৃত হয়। ভানুবার, আদিত্যবার বা রবিবার শব্দ তিনটির উৎপত্তি ও অর্থ একই যেখানে বার অর্থ দিবস এবং আদিত্য, রবি ও ভানু হলো সূর্যের পৃথক সম্বোধনসূচক নাম অর্থাৎ সূর্য ও সূর্যদেব প্রধান সৌর দেবতা এবং আদিত্যগুলির মধ্যে একটি। রবিবারকে প্রথম দিন জ্যোতিষায় উদ্ধৃত করা হয়েছে, যা প্রতি সপ্তাহের দিনটির নাম দেওয়ার যৌক্তিক কারণ সরবরাহ করে। থাইল্যান্ডের থাই সৌর ক্যালেন্ডারে একে বলা হয় ওয়ান আর্থিত যা কি-না আদিত্য থেকে উদ্ভূত।
বাংলা ও থাই উভয় বর্ষপঞ্জিতে রবিবারের প্রতীকী রং হলো লাল।

## জ্যোতির্বিদ্যায়

জ্যোতির্বিদ্যায় রবিবার সূর্যের সাথে সম্পর্কযুক্ত এবং এটি প্রকাশ করা হয় ☉ প্রতীক দ্বারা।

## তথ্যসূত্র
# ঘণ্টা (সময়)
সংক্ষিপ্ত ইউআরএল

২৪ ঘণ্টা ডিজিটাল ঘড়িতে মধ্যরাত্রি
১২ ঘণ্টা এনালগ ঘড়িতে মধ্যাহ্ন বা মধ্যরাত্রি
**ঘণ্টা** সময়ের একক। ৬০ মিনিটে ১ ঘণ্টা, এবং এক দিনে ২৪ ঘণ্টা।

## আরোও দেখুন

* মিনিট
* সেকেন্ড

## বহিঃসংযোগ

* বিশ্বের সময় অঞ্চল (ইংরেজি)
* নির্ভুল সময় বনাম পিসি ঘড়ির পার্থক্য (ইংরেজি)

## তথ্যসূত্র

## আরো পড়ুন
# মিনিট

মিনিটের কাটা
**মিনিট** সময় বা কোণের একক। সময়ের একক হিসেবে মিনিট হল এক ঘণ্টার ১/৬০ অংশ এবং ৬০ সেকেন্ড। কোনো কোনো মিনিট ৬১ বা ৫৯ সেকেন্ডও হতে পারে (যখন লিপ ইয়ারের প্রতিপূরণ করার জন্যে লিপ সেকন্ড যোগ বা বিয়োগের প্রয়োজন হয়)। কোণের একক হিসেবে মিনিটের চাপ হল এক ডিগ্রির ১/৬০ অংশ বা চাপের ৬০ সেকেন্ড। যদিও এসআই পদ্ধতিতে মিনিটি সময় বা কোণের একক নয়, এটি দুই ক্ষেত্রেই এসআই পদ্ধতিতে ব্যবহারের জন্য গৃহীত হয়ে থাকে। ঐতিহাসিকভাবে, মিনিট শব্দটি এসেছে লাতিন 'পারস মিনুটা প্রইমা', যার অর্থ, 'প্রথম ক্ষুদ্র অংশ'।

## তথ্যসূত্র

## বহিঃসংযোগ
# উইকিঅভিধান
সংক্ষিপ্ত ইউআরএল

উইকিশনারি|  |
| উইকিঅভিধানের প্রধান পাতার স্ক্রিনশট |
| সাইটের প্রকার | অনলাইন অভিধান |
| উপলব্ধ | বহুভাষিক (১৭০ এর বেশি) |
| মালিক | উইকিমিডিয়া ফাউন্ডেশন |
| প্রস্তুতকারক | জিমি ওয়েলস এবং উইকিমিডিয়া কম্যুনিটি |
| ওয়েবসাইট |  |
| নিবন্ধন | ঐচ্ছিক |

**উইকিঅভিধান** বা **উইকশনারি** (উইকি এবং ডিকশনারি একত্রে) উন্মুক্ত অভিধান তৈরির একটি বহুভাষিক, ওয়েব-ভিত্তিক প্রকল্প, যা ১৫১ টি ভাষায় রয়েছে। অন্যান্য আদর্শ অভিধানের মত করে এটি করা হয়নি, এটি করা হয়েছে স্বেচ্ছাসেবকদের সহযোগীতায় উইকি সফটওয়্যার ব্যবহার করে, যেখানে ইন্টারনেটে এ ওয়েব সাইট ব্যবহার করে এমন প্রায় সবাইকে তা পরিবর্তন করার সুযোগ করে দেয়। এর সহপ্রকল্প উইকিপিডিয়ার মত উইকিঅভিধানও উইকিমিডিয়া ফাউন্ডেশন দ্বারা পরিচালিত হয়।

## তথ্যসূত্র

## বহিঃসংযোগ